stanford-oval/wikipedia huggingface dataset:
טורבינת פלטנר
השערת קוטה ג'קובסקי

השערת קוטה ג'קובסקי באה לקשר בין כוח העילוי הפועל על צילינדר מסתובב בנוזל או גז, לבין סירקולציה וצפיפות הנוזל/הגז. כאשר סירקולציה מגודרת כאינטגרל מסלולי סביב הגוף  \Gamma =\oint _{c}{V\cdot ds} כאשר הסירקולציה מוגדרת חיובית בסיבוב נגד כיוון השעון.
התאוריה מדברת על זרימה דו־ממדית סביב צילינדר, ומציאת כוח העילוי ליחידת שטח המופעל על הגוף. עבור מספרי ריינולדס גדולים ניתן למדל את הבעיה על ידי זרימה פוטנציאלית סביב גליל. 
פירוק זרימות פוטנציאליות ל-3 זרימות בסיסיות זרימה מציפה, זוגן (מבנה הגליל), ערבול (סיבוב הגליל).
{\begin{aligned}&\\&{{\phi }_{uniform}}=U\cdot r\cdot \cos(\theta )\\&{{\phi }_{Doublet}}={\frac {K\cdot \cos(\theta )}{r}}\\&{{\phi }_{vortex}}={\frac {\Gamma \cdot \theta }{2\cdot \pi }}\\&{{\phi }_{total}}=U\cdot r\cdot \cos(\theta )+{\frac {K\cdot \cos(\theta )}{r}}-{\frac {\Gamma \cdot \theta }{2\cdot \pi }}\\&{{V}_{r}}={\frac {\partial \phi }{\partial r}}=U\cdot \cos(\theta )-{\frac {K\cdot \cos(\theta )}{{r}^{2}}},{{V}_{r}}(r=R)=0\\&K=U\cdot {{R}^{2}}\\&{{\phi }_{total}}=U(r+{\frac {{R}^{2}}{r}})\cdot \cos(\theta )-{\frac {\Gamma \cdot \theta }{2\cdot \pi }}\\&{{V}_{r}}=U\cdot \cos(\theta )(1-{\frac {{R}^{2}}{{r}^{2}}})\\&{{V}_{\theta }}={\frac {1}{r}}{\frac {\partial \phi }{\partial \theta }}=U(1+{\frac {{R}^{2}}{{r}^{2}}})\cdot \sin(\theta )-{\frac {\Gamma }{2\cdot \pi }}\\&{{p}_{\infty }}+{\frac {1}{2}}\rho {{U}^{2}}=P+{\frac {1}{2}}\rho ({{V}_{r}}^{2}+{{V}_{\theta }}^{2})\\&P(r=R)={{p}_{\infty }}+{\frac {1}{2}}\rho {{U}^{2}}\left(1-4\cdot {{\sin }^{2}}\theta -{\frac {2\cdot \Gamma }{\pi \cdot R\cdot U}}\sin(\theta )-{\frac {{\Gamma }^{2}}{4\cdot {{\pi }^{2}}{{R}^{2}}{{U}^{2}}}}\right)\\&{{F}_{D}}=-\int {n}[P]{{|}_{r=R}}dA\\&dA=Rd\theta \\&n={{e}_{1}}\cdot \cos(\theta )+{{e}_{2}}\cdot \sin(\theta )\\&{{F}_{D}}=-R\cdot {\widehat {{e}_{1}}}\int _{0}^{2\pi }{\cos \theta }\left[{{p}_{\infty }}+{\frac {1}{2}}\rho {{U}^{2}}\left(1-4\cdot {{\sin }^{2}}\theta -{\frac {2\cdot \Gamma }{\pi \cdot R\cdot U}}\sin(\theta )-{\frac {{\Gamma }^{2}}{4\cdot {{\pi }^{2}}{{R}^{2}}{{U}^{2}}}}\right)\right]d\theta \\&-R\cdot {\widehat {{e}_{2}}}\int _{0}^{2\pi }{\sin \theta }\left[{{p}_{\infty }}+{\frac {1}{2}}\rho {{U}^{2}}\left(1-4\cdot {{\sin }^{2}}\theta -{\frac {2\cdot \Gamma }{\pi \cdot R\cdot U}}\sin(\theta )-{\frac {{\Gamma }^{2}}{4\cdot {{\pi }^{2}}{{R}^{2}}{{U}^{2}}}}\right)\right]\cdot d\theta \\&{\underline {{{F}_{D}}=\rho \Gamma U{\widehat {{e}_{2}}}}}\\\end{aligned}}
התחזית של קוטה ג'קובסקי עבור כוח העילוי נמצאה להיות דיי מדויקת במציאות למרות הזנחת שכבת הגבול בה כוחות הצמיגות משמעותיים עבור זרימה תמידית לא מאיצה.
בנוסף ניתן לראות שהשערת קוטה ג'קובסקי מנבאת  {{F}_{D}}\cdot {\widehat {{e}_{1}}}=0, כוח הגרר =0, 
משמע שאילו היינו מקנים לספינה אנרגיה קינטית התחלתית כלשהי היא לעולם לא הייתה עוצרת, מה שכמובן לא נכון. הטעות הזאת נובעת מכך שהתייחסנו לזרימה כזרימה פוטנציאלית תוך התעלמות משכבת הגבול שהיא המקור לכוחות גזירה הפועלים על הגוף ומכאן כוחות גרר.
פלסבורג קטמרן
E-ship
זוגן מימין + זרימה מציפה משמאל
קווי הזרם סביב גליל מסתובב
טקס פרסי האקדמיה הבריטית לקולנוע ה-21

| --- | --- |
 תאריך:  1968 
 מיקום:  לונדון 
 המועמדים והזוכים הבולטים
 הסרט הטוב ביותר:  אדם לכל עת
 →20 22←
 
טקס פרסי האקדמיה הבריטית לקולנוע ה-21 שמעניקה האקדמיה הבריטית לאמנויות הקולנוע והטלוויזיה, נערך בשנת 1968, בו הוענקו פרסים לסרטים הטובים ביותר של שנת 1967.
טקס פרסי האקדמיה הבריטית לקולנוע ה-22

| --- | --- |
 תאריך:  1969 
 מיקום:  לונדון 
 המועמדים והזוכים הבולטים
 הסרט הטוב ביותר:  הבוגר
 →21 23←
 
טקס פרסי האקדמיה הבריטית לקולנוע ה-22 שמעניקה האקדמיה הבריטית לאמנויות הקולנוע והטלוויזיה, נערך בשנת 1969, בו הוענקו פרסים לסרטים הטובים ביותר של שנת 1968.
טל גרושקה

| --- | --- |
אין תמונה חופשית
 לידה:  25 במרץ 1998 (בן 26) רמת גן, ישראל ישראל
 מדינה:  ישראל
 תקופת הפעילות:  מ-2004
 מקום לימודים:  סל"ה - הסטודיו לאמנויות התיאטרון מיסודו של יורם לוינשטיין   תלמה ילין
 בן או בת זוג:  דין הפנר (2021–?) 
 פרופיל ב-IMDb
 
טל גרושקה (נולד ב-25 במרץ 1998) הוא שחקן ישראלי.
ביוגרפיה

גרושקה נולד ב-רמת גן. בתחילת דרכו השתתף פרסומות מסחריות רבות, ביניהן לחברות כמו תנובה, קלינקס, אוסם, אפריקה ישראל, מקדונלד'ס, אל על וסלקום. השתתף בפרומו לאתר "השכונה של הופ!".
בשנת 2009 השתתף בקלטת הילדים "גיגיגיגונת". באותה שנה שיחק בתפקיד אורח לפרק אחד בסדרת הילדים "קופיקו".
בשנת 2016 סיים בהצטיינות את לימודיו בבית הספר תלמה ילין. במהלך לימודיו במוסד, הוא השתתף במספר הפקות תיאטרון: "הדיבוק", "קומפני", "המתלבט", "אנטיגונה" ו"גריז״ בתפקיד דני זוקו.
בחודש מרץ 2019 עלתה ההצגה "גבעת חלפון אינה עונה" בתיאטרון הבימה בה מגלם גרושקה את רג'י.
בינואר 2020 עלתה ההצגה "מצדה 1942" בתיאטרון הבימה בה מגלם גרושקה את לאון/דויד. ב-5 באפריל של אותה השנה עלתה לאוויר סדרת הנוער "פלמ"ח" בה כיכב גרושקה כיוחנן שושני במשך 3 עונות. באותה השנה החל ללמוד משחק בסל"ה - הסטודיו לאמנויות התיאטרון מיסודו של יורם לוינשטיין.
ב-5 באוגוסט 2021 יצא לאקרנים הסרט "פול ספיד" בו מגלם גרושקה את דמותו של תום שורש.
בחודש נובמבר 2022 פורסם כי גרושקה לוהק לתפקיד הראשי של גבריאל לוין במחזמר "מרי לו" לצד ליהי טולדנו. באותה שנה יצא להקרנים הסרט בחורים טובים בהשתתפותו בתפקיד אלי.
במאי 2023 עלתה הסדרה "לעוף על אנה" בה הוא מגלם את דמותו של איתמר נישרי.
חיים אישיים

מסוף שנת 2021 עד פברואר 2023 היה במערכת יחסים עם השחקנית דין הפנר, אותה הכיר בבית הספר למשחק "הסטודיו מייסודו של יורם לוינשטיין" כשלמדו באותה הכיתה. בסוף 2023 השניים חזרו לזוגיות ובאפריל 2024 פורסם כי השניים עברו לגור יחד בתל אביב.
פילמוגרפיה

| שנה> טלוויזיה | פרויקט> טלוויזיה | דמות> טלוויזיה | הערות> טלוויזיה |
| --- | --- | --- | --- |
| 2004 | איפה אתה חי?! | דמויות שונות | השתתפות במערכונים |
| 2007 | להוציא את הכלב | ליאור | שחקן אורח |
| 2007 | מילואים |  |  |
| 2009 | עוד משפחה וחצי | עופרי דגן |  |
| 2009 | פולישוק | קסם בוהדנה | שחקן אורח |
| 2009 | קופיקו | אלעד | שחקן אורח |
| 2014 | הקלמרים |  |  |
| 2018 | האחיות המוצלחות שלי |  | שחקן אורח |
| 2019 | מטומטמת |  | שחקן אורח |
| 2020–2022 | פלמ"ח | יוחנן שושני |  |
| 2022–2024 | מקיף מילאנו | אדם |  |
| 2023 | לעוף על אנה | איתמר נישרי |  |
סרטים
| 2005 | המכשפה מרחוב מלצ'ט |  | סרט טלוויזיה |
| 2005 | יומולדת |  | סרט קצר |
| 2006 | תנועה מגונה | דוד קליינהאוס | סרט קולנוע |
| 2007 | אבא קבע | זיו | סרט סטודנטים |
| 2009 | גיגיגיגונת | ניב | קלטת ילדים |
| 2009 | אחים |  |  |
| 2013 | שש פעמים | בראל | סרט קולנוע |
| 2017 | סימונה ועדן | לוי | סרט סטודנטים |
| 2021 | פול ספיד | תום שורש | סרט קולנוע |
| 2022 | בחורים טובים | אלי | סרט קולנוע |
פילמוגרפיה > תיאטרון

2010: "אנה ומלך סיאם".
2015–2019: "צלילי המוסיקה".
2016: "הילד הזה הוא אני".
2017: "בייגלה".
2018: "על ניסים ונפלאות".
2018: "בעקבות הלב".
2019: "גבעת חלפון אינה עונה" בתפקיד רג'י.
2020: "מצדה 1942" בתפקיד לאון/דויד.
2023: "מרי לו (מחזמר)" בתפקיד גבריאל.
2024: "בלוז לחופש הגדול (מחזמר)" בתפקיד מרגו.
2024: "יומן חוף ברייטון" בתפקיד יוג׳ין.
פרסים ומועמדויות

| שנה | פרס | קטגוריה | עבודה מועמדת | תוצאה |
| --- | --- | --- | --- | --- |
| 2020 | פרסי נבחרי השנה של פרוגי | שחקן אהוב בסדרת נוער | פלמ"ח | מועמדות |
| 2021 | פרסי נבחרי השנה של פרוגי | שחקן אהוב בסדרת נוער | פלמ"ח | מועמדות |
| 2022 | פרסי נבחרי השנה של פרוגי | שחקן אהוב בסדרת נוער | פלמ"ח, מקיף מילאנו | מועמדות |
הערות שוליים

1 2 3  טל גרושקה, באתר ניב עשת כהן - ייצוג יוצרים ואמנים
↑  שקד קראוס, כשהיינו ילדים: הסלבס שהשתתפו בקלטות ילדים, באתר פרוגי, 27 ביולי 2021
1 2  גבעת חלפון אינה עונה, באתר ארכיון תיאטרון הבימה
1 2  מצדה 1942, באתר ארכיון תיאטרון הבימה
↑  גיל משעלי, ‏השחקן שייכנס לנעליו של אמיר פרישר גוטמן המנוח ב"מרי לו", באתר ‏מאקו‏, 6 בנובמבר 2022
↑  דור שכניק, מה חשבנו על פרק הבכורה של "לעוף על אנה"?, באתר פרוגי, 15 במאי 2023
| --- | --- |
בקרת זהויות :  VIAF: 6171974033518031591   WorldCat (עם VIAF): 6171974033518031591
טלוויזיה בספרד

שידורי הטלוויזיה בספרד הושקו באוקטובר 1956 כאשר המשדר הציבורי של ספרד, TVE, החל בשידורי קבע. שידורי הערוצים המסחריים נפתחו ב-1990. שידורים בצבע החלו ב-1972 לאחר שנתיים של שידורי בדיקה, וכל התוכניות משודרות בצבע מאז 1977. כיום, הטלוויזיה היא אחת מאמצעי המדיה העיקריים בספרד, כך עולה מנתוני INE, לפיהם ל-99.7% מבתי האב בספרד הייתה טלוויזיה בבית בשנת 2008.
שידורי טלוויזיה אנלוגיים

השידורים האנלוגיים בספרד החלו ב-28 באוקטובר 1956. הטלוויזיה הספרדית (כיום LA 1), היה ערוץ הטלוויזיה הראשון, והוא שידר לבדו עד 1966, עת הערוץ השני (כיום LA 2) הושק. שני הערוצים הללו היו היחידים שהורשו לשדר בספרד עד 1982, כאשר הושק ערוץ EITB הושק בארץ הבסקים, ובשנה שלאחר מכן ערוץ TV3 בקטלוניה, ובכך בוטל המונופול של השידור הציבורי על שידורי הטלוויזיה בספרד. ערוצים נוספים הושקו במהלך שנות ה-80, כשכל אחד מהם שידר בחלקים מהמדינה, Nou, Telemadrid, Canal Sur ו-Televisión de Galicia, לפני החוק שחוקק ב-1989, ואפשר הקמת ערוצי טלוויזיה פרטיים.
בשנת 1990 Canal+, Telecinco, Antena 3 הושקו בחודשים ינואר, מרץ וספטמבר בהתאמה, וסיימו את מונופול השידור הציבורי על הטלוויזיה הארצית בספרד. במהלך שנות ה-90 והעשור הראשון של המאה ה-21 הושקו עוד ערוצים אוטונומיים (רובם ציבוריים, מיעוטם פרטיים), שהקימו יחדיו את פורטה, איגוד הערוצים הציבוריים האזוריים בספרד. כמו כן הושקו ערוצים מקומיים רבים, אשר חלקם יצר את רשת Localia. בתוך גל הקמת הערוצים המקומיים, הוקמו גם עשרות ערוצים מקומיים ללא רישיון. בתגובה הממשלה הכריזה כי תאפשר לערוצים המשדרים מזה זמן רב להמשיך לשדר, אך תחסום ערוצים חדשים שינסו לקום.
במהלך שנות ה-2000 החלו פיילוטים לבדיקת שידורים דיגיטליים בספרד. ב-3 באפריל 2010 הופסקו השידורים האנלוגיים בספרד, אולם עדיין קיימים מספרד ערוצים אנלוגיים קטנים, רובם המוחלט ללא רישיון.
שידורי טלוויזיה דיגיטליים

בחודש מאי 2002 נדרשו מפעילי השירותים הרב-ערוציים בספרד לעבור לשידורים דיגיטליים. ב-30 בנובמבר 2005 הושקה מחדש הטלוויזיה הדיגיטלית הארצית כשירות חינמי המציע 20 ערוצים ו-14 תחנות רדיו, יחד עם 23 ערוצים אזוריים ומקומיים בשפתם.
ערוצי הטלוויזיה היבשתיים בספרד

| קבוצה | ערוצים בהפרדה סטנדרטית | ערוצים בהפרדה גבוהה | ערוצים ב-4K | תחנות רדיו |
| --- | --- | --- | --- | --- |
| TVE | LA 1 LA 2 24 Horas Clan Teledeporte | La 1 HD La 2 HD Clan HD Teledeporte HD | TVE 4K | Radio Nacional Radio Clásica Radio 3 Ràdio 4 Radio 5 Radio Exterior |
| ארטסמדיה | Antena 3 La Sexta Neox Nova Mega | Antena 3 HD La Sexta HD Atreseries | Antena 3 4K | Onda Cero Europa FM Melodía FM |
| Mediaset | Telecinco Cuatro FDF Divinity Energy Boing | Telecinco HD Cuatro HD Be Mad TV HD |  |  |
| Sociedad Gestora de Televisión Net TV | ערוץ דיסני Paramount Network |  |  |  |
| Veo Televisión | DMax Gol |  |  | EsRadio Radio Marca Vaughan Radio Cadena 100 Radio María |
| Trece | Trece |  |  | Cope |
| Central Broadcaster Media | Ten |  |  | Cadena SER LOS40 DIAL |
| ריאל מדריד |  | Real Madrid TV HD |  |  |
הערוצים הנצפים ביותר בספרד

רשימת הערוצים הנצפים ביותר בספרד, נכון לשנת 2019:
| דירוג | ערוץ | בעלים | מימון | מדרוג |
| --- | --- | --- | --- | --- |
| 1 | Antena 3 | ארטסמדיה | פרטי | 12.1% |
| 2 | Telecinco | Mediaset | פרטי | 11.9% |
| 3 | LA 1 | TVE | ציבורי | 10% |
| 4 | La Sexta | ארטסמדיה | פרטי | 6.1% |
| 5 | Cuatro | Mediaset | פרטי | 5.7% |
| 6 | FDF | Mediaset | פרטי | 3.1% |
| 7 | LA 2 | TVE | ציבורי | 2.9% |
| 8 | Neox | ארטסמדיה | פרטי | 2.6% |
| 9 | Nova | ארטסמדיה | פרטי | 2.5% |
| 10 | Divinity | Mediaset | פרטי | 2.2% |
טמרלאן טמנוב

טמרלאן רוסלנוביץ' טמנוב (ברוסית: Тамерла́н Русла́нович Тме́нов; נולד ב-27 ביולי 1977) הוא ג'ודוקא עבר רוסי אשר התחרה בקטגוריית המשקל הכבדה (מעל 100 ק"ג).
קריירה

טמנוב התחרה שלוש פעמים במשחקים האולימפיים בשנים 2000, 2004 ו-2008. בסידני 2000 הוא זכה במדליית הארד ובאתונה 2004 זכה במדליית הכסף בקטגוריית המשקל מעל 100 ק"ג.
טמנוב מחזיק בארבע מדליות מאליפויות העולם, שתי מדליות כסף (2005 ו-2007) ושתי מדליות ארד (1997 ו-2003). באליפויות אירופה הוא זכה בעשר מדליות. שבע מדליות זהב (1998, 1999, 2001, 2002, 2003, 2005 ו-2008), מדליית כסף (2000) ושתי מדליות ארד (2004 ו-2006).
במהלך הקריירה טמנוב זכה במדליות רבות בתחרויות מהסבב העולמי וביניהן מדליות מטורנירי טוקיו ופריז היוקרתיים. כמו כן הוא התחרה שש פעמים באליפות רוסיה ובכולן זכה במדליית הזהב.
רשימת הישגים חלקית מטורנירים בסבב העולמי

| שנה | טורניר | מקום | קטגוריית משקל |
| --- | --- | --- | --- |
| 1997 | Moscow International Tournament | 1 | מעל 95 ק"ג |
| 1997 | International Tournament Tbilisi | 1 | מעל 95 ק"ג |
| 1999 | World Masters Munich | 1 | מעל 100 ק"ג |
| 1999 | A-Tournament Budapest Bank Cup | 1 | מעל 100 ק"ג |
| 1999 | Jigoro Kano Cup Tokyo | 2 | מעל 100 ק"ג |
| 2000 | Dutch Open Grand Prix Rotterdam | 1 | מעל 100 ק"ג |
| 2001 | World Masters Munich | 1 | מעל 100 ק"ג |
| 2001 | A-Tournament Minsk | 1 | מעל 100 ק"ג |
| 2002 | Super A-Tournament Moscow | 1 | מעל 100 ק"ג |
| 2002 | Super A-Tournament Tournoi de Paris | 3 | מעל 100 ק"ג |
| 2003 | Jigoro Kano Cup Tokyo | 3 | מעל 100 ק"ג |
| 2004 | A-Tournament Prague | 1 | מעל 100 ק"ג |
| 2005 | German Open Braunschweig | 1 | מעל 100 ק"ג |
| 2006 | World Cup Lisbon | 1 | מעל 100 ק"ג |
| 2006 | Jigoro Kano Cup Tokyo | 3 | מעל 100 ק"ג |
| 2007 | Belgian Open Championships Visé | 1 | מעל 100 ק"ג |
| 2007 | Super World Cup Hamburg | 1 | מעל 100 ק"ג |
| 2007 | Super World Cup Moscow | 1 | מעל 100 ק"ג |
| 2008 | World Cup Madrid | 5 | מעל 100 ק"ג |
| 2009 | Tre Torri Tournament Corridonia | 1 | מעל 100 ק"ג |
הערות שוליים

↑  פרופיל וסטטיסטיקות אודות הג'ודוקא באתר sports-reference.com
↑  מידע על הג'ודוקא באתר JudoInside.
יוחנן העשרים ושלושה (אנטי-אפיפיור)

בלדסרה קוסה (באיטלקית: Baldassare Cossa; ‏1370 לערך – 22 בדצמבר 1419) הוכתר והשתמש בתואר האפיפיורי "יוחנן העשרים ושלושה" בין השנים 1410 ו-1415, בתקופת הקרע המערבי, ונחשב כיום בעיני הכנסייה הקתולית כאנטי-אפיפיור.
קורות חיים

קוסה נולד בפרוצ'ידה (או לפי טענות אחרות, באיסקיה) שבשטח ממלכת נאפולי דאז, בנו של הרוזן מטרויה שבאפוליה, דרום איטליה - איש אצולה שירד מנכסיו. שניים מאחיו הואשמו על ידי לאדיסלאו, מלך נאפולי, בעיסוק בשוד ימי ונדונו למוות.
לא ידוע רבות על תקופת ילדותו ונעוריו, אך ידוע שלמד משפטים באוניברסיטת בולוניה והחל את חייו המקצועיים כאיש צבא. ב-1389 נקרא על ידי בוניפקיוס התשיעי לחצר הוותיקן (הקוריה הרומאית), אך גם כאן, לא ידוע אם בגלל שהיה מקורב לאפיפיור או מסיבה אחרת. מכל מקום, תחילה הוא לא הוסמך ככומר, אלא מילא תפקידי מנהלה ומשמר, אם כי קיימות שמועות כי היה מעורב בשמעונות, מכירת שירותי דת תמורת אתנן. בשלב מאוחר יותר הוא שירת בלשכת האפיפיור, וב-27 בפברואר 1402 קיבל תואר כחשמן ונשלח לניהול עסקי האפיפיור בבולוניה, אותה הכיר מתקופת לימודיו.
אפיפיור או אנטי-אפיפיור

שנות פעילותו בכנסייה היו שנים סוערות, תקופת "הקרע המערבי". בשנים בהן קוסה שירת בבולוניה את האפיפיור בוניפקיוס, כיהן במקביל כאנטי-אפיפיור מתחרה לבוניפקיוס באביניון, האנטי-אפיפיור בנדיקטוס השלושה עשר.
ב-1410 הוכתר קוסה על ידי מועצת פיזה כאפיפיור וכיורשו של האנטי-אפיפיור אלכסנדר החמישי. תקופת פעילותו כאפיפיור (שהוכרז אחר כך כאנטי-אפיפיור) המשיכה להיות מאופיינת במחלוקת קשה בכנסייה. בנוסף לקרע המערבי, התקיימה מחלוקת תאולוגית גם עם תומכי יאן הוס. בפברואר 1411 פרסם קוסה בולה, להוצאת צו נידוי כלפי פראג ולגירושו של הוס מהכנסייה, אך המחלוקת נותרה בעינה.
ב-1415 הדיחה ועידת קונסטנץ את קוסה מכהונתו, חרף תמיכתו של זיגיסמונד, קיסר האימפריה הרומית הקדושה בטענתו לאפיפיורות וב-1419 הוא מת בפירנצה.
הערות שוליים

↑  Joseph McCabe (1916). "Chapter XI. John XXIII and the Great Schism". Crises in the History of the Papacy. G.P. Putnam's Sons.
| --- | --- |
בקרת זהויות :  PLWABN: 9810618940605606  BnF: cb12321910d (data)  CANTIC: a10413194  GND: 118557882  ISNI: 0000 0000 8505 5123  LCCN: no89018927  LNB: 000268309  NKC: jx20090127002  NLA: 61542999  NTA: 109135865  RERO: 02-A017928359  SELIBR: 379767  SUDOC: 09496243X  Trove: 1711616  ULAN: 500354865  VcBA: 495/60857  VIAF: 74644730   WorldCat (עם VIAF): 74644730
יוחנן העשרים ואחד

שלט האצולה האפיפיורי של יוחנן העשרים ואחד
יוחנן העשרים ואחד
יוחנן העשרים ואחד (בלטינית: Ioannes XXI; סביבות 1215 - 20 במאי 1277) היה אפיפיור מ-8 בספטמבר 1276 ועד מותו, שמונה חודשים לאחר מכן. נולד בליסבון בשם פדרו ז'וליאו (Pedro Julião) והיה האפיפיור היחיד מפורטוגל. מזוהה עם המלומד פדרו הספרדי (ראו להלן).
למרות מספור שמו, היה האפיפיור ה-19 בשם "יוחנן" בשל טעות שנפלה במניית האפיפיורים בליבר פונטיפיקליס, ספר האפיפיורים.
תולדות חייו

נולד בין 1210 ל-1220, ככל הנראה בליסבון. למד באוניברסיטת פריז או באוניברסיטת מונפלייה ועסק ברפואה, תאולוגיה, לוגיקה, פיזיקה, מטפיזיקה ודיאלקטיקה ברוחו של אריסטו. אם הוא אכן המלומד הידוע כפדרו הספרדי, הרי שבין 1245 ל-1250 לימד באוניברסיטת סיינה וחיבר את חיבורו החשוב ורב ההשפעה על הלוגיקה, Summulae logicales magistri Petri Hispani (ענייני הלוגיקה של מאסטר פטרוס הספרדי) או ה-Tractatus. כן מיוחסים לו (בשם פדרו הספרדי) 15 ספרי רפואה, הידוע שבהם Thesaurus pauperum ("אוצר עני").
לאחר מכן שהה בחצר אפונסו השלישי, מלך פורטוגל בגוימרס (Guimarães) כיועץ דתי. לאחר מכן כיהן כראש בית הספר של ליסבון, בו עסק בלוגיקה של אריסטו וחיבר ספר על ריבוע התנגדויות (שיטה לתיאור המצבים הלוגיים האפשריים בין ארבע טענות).
סביב 1271 היה לרופאו האישי של האפיפיור גרגוריוס העשירי, שמינה אותו ב-1273 לארכיבישוף בראגה ומיד לאחר מכן לקרדינל-בישוף של פרסקטי ("בישופות טוסקולום").
ב-8 בספטמבר 1276 נבחר לאפיפיור. במהלך כהונתו הקצרה הפך החלטה של ועידת ליון השנייה (הוועידה האקומנית הארבע-עשרה), אשר חייבה בידוד מוחלט של חברי הקונקלווה וקבעה קיצוב במזון ומשקה המסופק לחברי חבר הקרדינלים הבוחר, על מנת לצמצם את זמן התלבטויותיהם.
בהשפעת הארכיבישוף של פריז, אטיין טאנפייה (Tempier), תמך בפסילת העיסוק הפילוסופי המנותק מעבודת האל ובכך תרם לבלימת הפריחה בפילוסופיה ובמדעים שפרחה במאה ה-13 באוניברסיטאות אירופה.
הוא ניסה לארגן מסע צלב משותף עם הכנסייה האורתודוקסית, אך נכשל ושלח מיסיונרים למונגולים של הוולגה, במחשבה לנצרם ולצרפם במסע משותף נגד האסלאם, הוא לא הספיק לראות בכישלון שליחותו זו בטרם נהרג, כאשר חלק מהגג באגף החדש בארמונו קרס.
פדרו הספרדי

פדרו הספרדי (Petrus Hispanus) היה מחברו של ספר הלימוד המרכזי בלוגיקה באוניברסיטת פריז ובאוניברסיטאות ימי הביניים בכלל עד המאה ה-17, ה-Summulae logicales magistri Petri Hispani (ענייני הלוגיקה של מאסטר פטרוס הספרדי) או ה-Tractatus. הוראת המילה Hispanus כפולה ויכולה להתייחס הן לספרד המדינה והן לחצי האי האיברי כולו (הכולל גם את פורטוגל). לפיכך, הדעה הרווחת היא שיש לזהות את "פדרו הספרדי" האלמוני, שהיה סמכות נכבדה בדורו, עם פדרו ז'ולינו.
המתנגדים למסורת זו הם הספרדים הטוענים שמדובר במלומד חבר המסדר הדומיניקני מקסטיליה. חוקרים מודרניים נוטים לתמוך בדעה שאכן פדרו היה חבר המסדר הדומיניקני ולכן אינו יוחנן העשרים ואחד.
הערות שוליים

↑  ז'אק לה גוף, ימי הבינים בשיאם, דביר, 1993, עמ' 220-1
↑  ז'אק לה גוף, ימי הבינים בשיאם, דביר, 1993, עמ' 198
↑  פדרו הספרדי באנציקלופדיית סטנפורד לפילוסופיה, ר' הערה 2
| 0 | 1 | 2 |
| --- | --- | --- |
| הקודם: אדריאנוס החמישי | אפיפיור (רשימת האפיפיורים) | הבא: ניקולאוס השלישי |
| --- | --- |
בקרת זהויות :  NLI: 987007263565205171  PLWABN: 9810637133505606  BIBSYS: 90581090  BNE: XX964690  BnF: cb12179903r (data)  CANTIC: a1047366x  CiNii: DA04489886  GND: 118557904  ICCU: CFIV080419  ISNI: 0000 0004 4035 3601  LCCN: n86820241  LNB: 000221424  NKC: mzk2003200409  NLA: 35765493  NSK: 000085960  NTA: 074471619  RERO: 02-A000094913  SELIBR: 289263  SUDOC: 070992134  Trove: 1077318  VcBA: 495/25014  VIAF: 308696533   WorldCat (עם VIAF): 308696533
טורסד דה פואנט

| --- | --- |

רישום אק"ג המראה את ה"פיתול" האופייני (קו כחול)
 תחום:  קרדיולוגיה 
 קישורים ומאגרי מידע
 eMedicine:  1950863 
 MeSH:  D016171
 
טורסד דה פואנט (מצרפתית: Torsades de pointes או בתרגום "פיתול השנתות") הוא מונח המתאר סוג של טכיקרדיה חדרית המציג אפיונים ייחודיים באק"ג. תופעה זו תוארה לראשונה על ידי פרנסואה דסרטן ב-1966.
טורסד דה פואנט מאופיין גם בירידה בלחץ דם עורקי, שיכול לגרום להתעלפות. אף על פי שזוהי הפרעת קצב נדירה, היא יכולה להגרר לפרפור חדרים, שללא התערבות רפואית יגרור מוות מיידי.
סימנים וסימפטומים

התסמינים כוללים:
דפיקות לב
סחרחורת
עילפון
מוות לבבי פתאומי
גורמים

הסיבות להפרעה כוללות סיבות גנטיות (מקושרות ל-17 גנים לפחות) וסיבות נרכשות הנגרמות לרוב מתרופות או הפרעות אלקטרוליטים הגורמות להארכת מקטע QT.
הגורמים השכיחים להפרעה כוללים התארכות מקטע QT הנגרמת על ידי תרופות, התייבשות, היפומגנזמיה, היפוקלצמיה או תסמונת QT מוארך.
אנשים עם תת-תזונה ואלכוהליסטים הם בסיכון גבוה להפרעה זה עקב מחסור באשלגן/מגנזיום.
תרופות ושילובי תרופות מסוימים הם הגורמים הנפוצים ביותר להפרעה, תרופות המאריכות את מקטע QT כמו קלריטרומיצין, לבופלוקסצין, והלופרידול כאשר הם נלקחות במקביל למעכבי ציטוכרום P450 כמו פלואוקסטין, סימטידין או מזונות מסוימים כגון אשכוליות, עלולים לגרום להארכה חריגה של מקטע QT ובכך להגדיל את הסיכון לפתח טורסד דה פואנט.
גורמי סיכון

הרשימה הבאה מכילה חלק מן הגורמים המקושרים לנטייה מוגברת לפיתוח טורסד דה פואנט:
תרופות מסוימות, בעיקר תרופות המאריכות מקטע QT
היפוקלמיה
היפומגנזמיה
היפוקלצמיה
ברדיקרדיה
אי-ספיקת לב
היפרטרופיה של חדר שמאל
היפותרמיה
דימום מוחי תת-עכבישי
היפותירואידיזם
אפיונים

סיבוב הציר החשמלי של הלב בלפחות 180 מעלות.
תסמונת QT מוארך.
לפניו יש מרווחי RR ארוכים וקצרים.
נגרם על ידי התכווצות חדרים מוקדמת (premature ventricular contraction).
טיפול

רוב המקרים יחזרו באופן עצמאי לקצב סינוס אך ייתכן ויהיה צורך בהתערבות רפואית.
הטיפול יכלול עירוי מגנזיום סולפט וטיפול חשמלי כגון קוצב לב ודפיברילציה.
בגלל האופי הפולימורפי של התסמונת, ייתכן ולא ניתן יהיה לבצע היפוך מסונכרן ויהיה צורך לבצע היפוך לא מסונכרן.
יום החלב העולמי

יום החלב העולמי (באנגלית: World Milk Day) נוסד על ידי הארגון למזון וחקלאות (FAO) של האו"ם כדי לזהות את חשיבותו של החלב כמזון עולמי. היום מצוין ב-1 ביוני בכל שנה מאז 2001. יום זה נותן תשומת לב לפעילויות הקשורות במשק החלב.
היסטוריה

יום החלב הבינלאומי תוכנן לראשונה על ידי ארגון המזון והחקלאות ב-2001. 1 ביוני נבחר כתאריך כי במדינות רבות כבר ציינו יום חלב בתקופה זו של השנה.
היום מספק הזדמנות למקד את תשומת הלב על חלב, ולפרסם פעילויות שקשורות בחלב ובתעשיית החלב.
ב-2016 צוין יום החלב הבינלאומי בלמעלה מ-40 מדינות. הפעילות כללה מרתונים וריצות משפחתיות, הדגמת חליבה וביקורים בחווה, פעילויות בית-ספריות, קונצרטים, כנסים, סמינרים, תחרויות ומגוון של אירועים תוך התמקדות בהעלאת הערך של החלב, והמחשת התפקיד החשוב שממלאת תעשיית החלב במשק הלאומי.
הערות שוליים

↑  "Today is World Milk Day". אורכב מ-המקור ב-2016-02-04. נבדק ב-2 ביוני 2015. {{cite web}}:  (עזרה)
↑  "World Milk Day: 1 June 2015". נבדק ב-2 ביוני 2015. {{cite web}}:  (עזרה)
↑  Anderson, Robynne (7 באפריל 2017). "Raise a Glass for World Milk Day". Huffington Post. {{cite web}}:  (עזרה)
↑  "World Milk Day". Food and Agriculture Organisation. 13 באפריל 2017. {{cite web}}:  (עזרה)
חידת בור

חידות בור
חידת בור (או "פאזל בור" Burr Puzzle) היא חידה מכנית מסוג חידת שילובים המורכבת ממוטות מחורצים, אשר משתלבים ליחידה תלת־ממדית, בדרך כלל סימטרית. לרוב עשויות חידות אלו מעץ, אך ניתן למצוא גם גרסאות מפלסטיק או מתכת. בשנים האחרונות התרחבה הגדרה זו וממציאי חידות נוהגים לקרוא "בור" גם לחידות המורכבות מחלקים שאינם מוטות בלבד.
השם "בור" מופיע לראשונה בספרו של אדווין וויאט משנת 1928, אך מהכתוב נראה כי כינוי זה היה בשימוש עוד לפני כן. הכינוי מיוחס לצורתן של החידות כשהן מורכבות, אשר יכול להזכיר את סוג הזרעים הנקראים כך באנגלית.
מקורן של חידות הבור אינו ידוע, אך עדות ראשונה להן מופיעה בתחריט משנת 1698 המשמש כדף הפתיחה של ציקלופדיית צ'יימברס. עדויות מאוחרות יותר ניתן למצוא בקטלוגים גרמניים מסוף המאה ה-18 ותחילת המאה ה-19.
יש הטוענים שייתכן כי הבור הוא המצאה סינית, כמו חידות קלאסיות אחרות כגון הטנגרם.
הפטנט הראשון המציג חידה מסוג זה הוא משנת 1917.
בור 6 חלקים

"בור 6 חלקים", הנקרא לעיתים גם "חידת הלולאה" או "הצלב הסיני", הוא הידוע ביותר וכנראה גם העתיק ביותר מבין חידות הבור. זוהי למעשה משפחה של חידות, אשר המשותף להן הוא צורתם הבסיסית של החלקים וצורתה של החידה כשהיא מורכבת.
במשך שנים רבות, סוג זה של חידות היה נפוץ ועממי אך נחשב לנדוש ולא מעניין. החידות שנוצרו ונמכרו היו דומות מאוד אחת לשנייה ויחסית קלות לפירוק, כי ברובן אחד החלקים היה מוט שלם ללא חריצים אשר מחליק בקלות החוצה.
בסוף שנות השבעים, חזר ה"בור 6 חלקים" לעורר עניין בקרב העוסקים בתחום, בעיקר הודות לאנליזה ממוחשבת שביצע המתמטיקאי ביל קטלר ופרסומה בטור של מרטין גרדנר בכתב העת סיינטיפיק אמריקן.
בור 6 חלקים > מבנה

ששת החלקים של החידה הם מוטות ריבועיים באורך זהה (שהוא לפחות פי 3 מרוחבם), אשר במצב מורכב מסודרים בשלושה זוגות המצטלבים זה בזה. החריצים של כל מוט נמצאים באזור ההצטלבות שבין המוטות, כך שאינם נראים כאשר החידה מורכבת. ניתן לתאר את החריצים כהסרה של יחידות בצורת קובייה (שמידתן חצי מרוחב המוט) כפי שמתואר באיור:
ישנן 12 יחידות קובייה הניתנות להסרה. חידות שונות מסוג זה מורכבות ממוטות שהוסרו מהם יחידות שונות.
קיימות 4,096 אפשרויות שונות להסרת יחידות קובייה מהמוט. מתוך אלו מתעלמים מאפשרויות החותכות את המוט לשניים או שיוצרות חלקים זהים, ומקבלים 837 חלקים שונים.
חלקים אלו יכולים תאורטית להשתלב לחידת בור בכ-35 מיליארד דרכים, אך ההערכה היא כי פחות מ-6 מיליארד מהן ניתנות לפירוק והרכבה.